**OBAVIJEST ZA RODITELJE**

**USKRŠNJA AKCIJA DONIRANJA SLATKIH PAKETIĆA**

Poštovani roditelji,

Dječji vrtić „Proljeće“ uključiti će se i podržati humanitarnu akciju zajedno s ostalim institucijama u zajednici. Humanitarna akcija se organizira za djecu koja provode liječenje na Odjelu za pedijatriju KBC Zagreb, Rebro.

Pozvani smo odazvati se akciji prikupljanja „slatkih paketića“ koji će sadržavati dječju poruku ozdravljenja, ohrabrenja, veselja i slatkiš (čokoladno jaje, zečić i sl.).

„Slatki paketić“ sadrži:

* malu poruku i
* slatkiš (umotan u celofan ili u prozirnu vrećicu).

Svaka skupina prikuplja donirane „slatke paketiće“ u košaricu.

Akcija je dobrovoljna te za sve koji se žele uključiti i donirati „slatki paketić“ , molimo da to učine **najkasnije** **do ponedjeljka, 11. travnja 2022.**, kada će se zajednička kutija s prikupljenim paketićima donirati Odjelu za pedijatriju KBC Zagreb, Rebro.

S poštovanjem,

**Dječji vrtić „Proljeće“**